Minister se vlugte vir 1 jaar kos glo R10 miljoen'n Vliegtuig maak gereed om op te styg. Foto: GCIS Die minister van internasionale betrekkinge en samewerking, Maite Nkoana-Mashabane, het in net meer as ’n jaar glo sowat R10,3 miljoen aan huurvlugte bestee. Beeld berig dat Nkoana-Mashabane in die jaar 14 vlugte onderneem het en dus gemiddeld R750 000 per vlug bestee het. Volgens die koerant sluit dit nie die 26 internasionale sakeklasvlugte en 14 internasionale eersteklasvlugte in wat Nkoana-Mashabane ook onderneem het nie. Dié vlugte het belastingbetalers glo R2,4 miljoen uit die sak gejaag. Nkoana-Mashabane het in September vanjaar geweier om haar handsak deur ŉ skandeerder op ŉ Noorse lughawe te sit, wat tot gevolg gehad het dat sy haar vlug verpas het. ŉ Private straler is vir die minister gehuur teen R200 000. Die DA gaan die openbare beskermer vra om die kwessie te ondersoek. Lees meer hier.